Wartau è ina vischnanca politica svizra dal chantun Son Gagl.

Geografia
Wartau consista ord ils suandants vitgs: Azmoos, Trübbach, Weite, Oberschan, Malans SG, Gretschins e Fontnas. Latiers tuccan ils aclauns Plattis, Murris e Matug.
La vischnanca Wartau è situada al pe dal Gonzen ed il Massiv d'Alvier. Wartau posseda ina cuntrada diversa cun ina vasta flora e fauna bain mantenida. Ina part dal cunfin comunal furma il Rain.
La chanzlia comunala sa chatta ad Azmoos. La vischnanca posseda ina staziun a Trübbach che vegn dentant betg pli utilisà. Il territori comunal è dentant collià bain cun la rait dals bus Valrain e LIEmobil. Ultra da quai è Trübbach collià cun l'autostada A13 ed in cunfin avert collia il vitg cun Balzers en il Principadi Liechtenstein.

Istorgia
Il niebel Heinrich von Wildenberg, chastellan da la claustra da Favera, fuva 1261 possessur da la fortezza en las ognas. Tras ertar è il signuradi daventà possess da la chasa Werdenberg-Sargans, il cont de Werdenberg e 1414 ad il cont Friedrich VII. de Toggenburg e 1429 ad il cont Bernhard de Thierstein, che ha acceptà il dretg da chaste da Turitg e surdà la fortezza a la citad.[3] Cun la vendita dal contadi a Turitg, Lucerna, Uri, Sviz, Sutsilvania, Glaruna e Zug en igl onn 1483 ha Wartau fat part als stans.[4] 1694/1695 han giu lieu ils Scumbigls da Wartau che ha bunamain menà ad ina guerra confessiunala tranter protestants e catolics.

Persunalitads
   Hans Rudolf Tschudi (1641–1716)
   Huldreich Seifert (1801–1882)
   Heinrich Lang (1826–1876)
   Huldrich Arnold Seifert (1828–1885)
   Hermann Seifert (1841–1909)
   Johann Jakob Gabathuler (1883–1958)
   Otto Karl Seifert (1902–1971)
   Georges Eggenberger (PS) (1928–2010)
   Walter Müller (PLD) (* 1948)
   Martina Hingis (* 1980)

Litteratura
Oskar Peter: Wartau: Eine Gemeinde im st. gallischen Rheintal, Bezirk Werdenberg. Siedlungs- und wirtschaftsgeographischer Beitrag zur Heimatkunde des Kantons St. Gallen. Verlag Köpfe-Benz, St. Gallen 1956.
Margarita Primas, Martin Peter Schindler, Katrin Roth-Rubi, José Diaz Tabernero und Sebastian Grüninger: Wartau – Ur- und frühgeschichtliche Siedlungen und Brandopferplatz. I. Frühmittelalter und römische Epoche. Universitätsforschungen zur prähistorischen Archäologie, Band 75, Bonn 2001, ISBN 3-7749-3057-0.
Martin Graber: Die Burg Wartau. Verlag BuchsMedien, Buchs 2003, ISBN 3-905222-98-1.
Margarita Primas, Philippe Della Casa, Emanuela Jochum Zimmermann und Renata Huber: Wartau – Ur- und frühgeschichtliche Siedlungen und Brandopferplatz im Alpenrheintal (Kanton St. Gallen, Schweiz), II. Bronzezeit, Kupferzeit, Mesolithikum. Universitätsforschungen zur prähistorischen Archäologie, Band 108, Bonn 2004, ISBN 3-7749-3285-9.

Colliaziuns